ഇരുകരയും ഇരുജില്ലകള്, പാലം പണി അവതാളത്തില് ഹരിപ്പാട്: അപകടാവസ്ഥയിലായ പാലം പുനര്നിര്മിക്കാന് കൂട്ടാക്കാത്തതില് പ്രതിഷേധം വ്യാപകമാകുന്നു. വീയപുരംനിരണം പഞ്ചായത്തുകളുടെ അതിര്ത്തി നിര്ണയിക്കുന്ന ഇരതോട് പാലം പുനര് നിര്മിക്കാത്തതിലാണ് പ്രതിഷേധം വ്യാപകമാകുന്നത്. 2018ലാണ് 162 പാലങ്ങളോടൊപ്പം ഇരതോട് പാലത്തിന്റെ അറ്റകുറ്റപ്പണിക്കു ഫണ്ട് അനുവദിക്കുന്നത്.കരഗതാഗതം സുഗമമാകുന്നതിനുമുമ്ബ് പണി കഴിപ്പിച്ച പാലമാണിത്. കടപ്രവീയപുരം ലിങ്ക് ഹൈവേയില് പത്തനംതിട്ടആലപ്പുഴ ജില്ലകളെ തമ്മി ല്ബന്ധിപ്പിക്കുന്ന ഇരതോട് പാലമാണ് ഇതുമൂലം അറ്റകുറ്റപ്പണികള് നടത്താതെ അപകടാവസ്ഥയിലായത്.അപ്രോച്ച് റോഡ് തകര്ന്നു ഇരുവശത്തും പാലവുമായി ചേരുന്ന ഭാഗങ്ങള് താഴ്ന്നു. അപ്രോച്ച് റോഡിലെ കുഴിയില്ചാടി നിരവധി ബൈക്ക് യാത്രികരാണ് നിയന്ത്രണം തെറ്റി അപകടത്തില്പെടുന്നത്. ഹരിപ്പാട് തിരുവല്ല എളുപ്പവഴിയായതിനാല് അമിത ഭാരം കയറ്റിയ ലോറികള് ഏറ്റവും കൂടുതല് സഞ്ചരിക്കുന്നത് ഇതുവഴിയാണ്. ആലപ്പുഴ ജില്ലാ ഭാഗം കുട്ടനാട് പൊതുമരാമ ത്തിന്റെ കീഴിലും പത്തനംതിട്ട ജില്ലാവിഭാഗം തിരുവല്ല പൊതുമരാമത്ത് വിഭാഗത്തിന്റെ കീഴിലുമാണ്. സാങ്കേതികതകള് പരിഹരിച്ച് ഇരു ജില്ലയിലുള്ളവരും നടപടി എടുത്താലെ പരിഹാരമാകു.അതുണ്ടായില്ലെങ്കില് ശക്തമായ സമരപരിപാടികള് സംഘടിപ്പിക്കാനുള്ള തയാറെടുപ്പിലാണ് നാട്ടുകാര്.